

Eksamen 2023

EUD

Det Blå Gymnasium - EUD - Varde

# Varde, maj 2023

**Elevinformation i forbindelse med caseundervisnings-**

**dagen**

* Caseopgaverne handler alle sammen om casevirksomheden **Coop**
* Du skal sætte dig ind i virksomheden, før du skal til eksamen
* Her kan du læse om casevirksomheden: [www.coop.dk](http://www.coop.dk)
* Som du har aftalt med din kontaktlærer, forventes du at arbejde i en sparringsgruppe på caseundervisningsdagen, men skal lave **dine egne opgaveløsninger, og dit eget præsentationsmateriale** til eksamen
* Du har mødepligt på caseundervisningsdagen
* Opgaven får du udleveret på caseundervisningsdagen
* Du skal gå til individuel eksamen
* Du må anvende alle hjælpemidler og ressourcer
* Du må ikke kontakte lærere under eller efter caseundervisningsdagen med faglige spørgsmål
* Du må ikke kontakte casevirksomhedens hovedsæde under eller efter caseundervisningsdagen
* Du skal udarbejde en besvarelse af de 5-7 caseopgaver og den skal afleveres ved caseundervisningsdagens ophør. Det er den besvarelse du vil vise lærer/censor
* Du skal arbejde på skolen på caseundervisningsdagen.
* Har du spørgsmål, så kontakt den vejleder, der står til rådighed på caseundervisningsdagen eller skolens administration.

Ved udlevering af caseopgaven til caseundervisningsdagen skal du være til stede senest **kl. 07.50 i det lokale (du skal arbejde på skolen fra kl. 8 – 14 på caseundervisningsdagen)**, der fremgår af din eksamensplan. Hvis du ikke har afhentet dit opgave senest kl. 08.00 på udleveringsdagen, vil det blive betragtet som udeblivelse fra eksamen - se ovenfor under "sygdom og udeblivelse fra eksamen".

|  |
| --- |
| Mundtlig eksamen* I eksamenslokalet vil der være tavle og IT-præsentationsudstyr
* Hvis du ønsker at gøre brug af IT til eksamen f.eks. en præsentation med PowerPoint, skal du sørge for at have en backup/sikkerhedskopi(USB) af materialet med til eksaminationen
* Du er selv ansvarlig for, at præsentationer kan åbnes og fungere på skolens anlæg.

Du skal have forberedt alle delopgaver, da du ikke på forhånd ved, hvilke delopgaver, du bliver eksamineret i, censor vælger hvilke opgaver du skal eksamineres iEksamensreglementAlle eksaminer finder sted på grundlag af følgende bekendtgørelser: Bekendtgørelse om Erhvervsuddannelser nr. 2499 af 13/12/2021Bekendtgørelse om grundfag, erhvervsfag mv. nr. BEK nr. 555 af 27/04/2022 Bekendtgørelse om eksamen i erhvervsuddannelser nr. 41 af 16/01/2014 |
| **Sygdom, forsinkelse og udeblivelse fra eksamen**Hvis du ikke er i stand til at møde op til eksamen på grund af sygdom, skal der meldes afbud hurtigst muligt til skolens kontor, dog senest 30 min. før eksamen påbegyndes. Sygdommen skal dokumenteres ved lægeerklæring for din egen regning, og denne skal afleveres til skolens kontor senest 2 dage efter det officielle eksamenstidspunkt. Ønsker du at indstille dig til sygeeksamen, skal du meddele det skriftligt til skolens kontor sammen med lægeerklæringen. Sygeeksamen afholdes for de fleste fag i det efterfølgende kvartal – for enkelte fag dog først ½ år efter. Andre særlige omstændigheder, der gør, at du ikke med rimelighed kan forventes at kunne gennemføre prøven, kan efter skolens vurdering sidestilles med sygdom.Ved **forsinkelse** skal du omgående ringe til skolen og meddele, hvornår du kan være til stede. Ved fremmøde sker henvendelse til uddannelseschefen, der afgør, om du kan deltage i den pågældende eksamen.**Udeblivelse fra eksamen som ikke skyldes førnævnte (sygdom), betragtes som udmeldelse af skolen og medfører derfor, at man ikke kan gennemføre, og at man derfor ikke kan opnå et skolebevis.**Sygeeksamen og reeksamenVed sygeeksamen eller reeksamen, vil du få udleveret et nyt opgavesæt og skal til en ny caseeksamen. Du kan altså ikke ”genbruge” den besvarelse, du evt. har udarbejdet.  |

|  |
| --- |
| **Mundtlig eksamen**Mundtlige eksamener er offentligt tilgængelige. Skolen kan fravige denne bestemmelse, hvis der foreligger særlige omstændigheder, eller hvis hensynet til eksaminanden taler for det. Endvidere kan skolen begrænse adgangen til prøvelokalerne af pladsmæssige grunde.Under voteringen ved mundtlige prøver må kun censor og eksaminator være til stede. Skolen kan dog beslutte, at ikke-erfarne eksaminatorer kan overvære en votering.I forbindelse med afholdelse af mundtlig eksamen er du forpligtet til at være til stede **senest 15 min. før det officielle starttidspunkt**. Hvis du ikke er til stede, når du bliver indkaldt til eksaminationen, er censor og lærer i fællesskab berettiget til at afvise dig fra eksaminationen, dog kun efter forudgående accept fra ledelsen. Hvis forsinkelsen er rimeligt begrundet, får du tilbud om at blive eksamineret på et senere tidspunkt.I forbindelse med dit mødetidspunkt vil eksaminator/faglæreren kunne træffe individuel aftale med jer om, hvilket tidspunkt du skal møde i forhold til det officielle starttidspunkt. Dette sker dog udelukkende på eksaminators/faglærerens ansvar. |
| **Ansvar for eksamenssituationen**Du har selv det fulde ansvar for, hvad der skal afleveres og dermed indgå i bedømmelsen.Du har selv det fulde ansvar for at sikre dig, at eksamensreglementet overholdes herunder brug af lovlige hjælpemidler. |
| **Overtrædelse af skolens eksamensreglement**Sker der under eksamen en overtrædelse af reglementet, eller der udvises forstyrrende adfærd, kan du bortvises og prøven kan normalt ikke bedømmes.  |
| **Klager over standpunktskarakterer – EUD**Hvis du er utilfreds med en standpunktskarakter i et fag, har du følgende klageadgang:Inden en uge efter modtagelse af karakteren skal du klage mundtligt til læreren, som er forpligtet til at redegøre for, hvorfor du har fået netop denne karakter. Hvis du fortsat er utilfreds, **skal du senest 1 uge efter samtalen med din lærer**, sende en skriftlig klage til uddannelseschefen med dine argumenter for en højere karakter. Inden 14 dage skal uddannelseschefen indhente lærerens argumenter for den pågældende karakter, sammenholde disse med dine og på denne baggrund træffe beslutning om den endelige karakter.Hvis du fortsat er utilfreds, **skal du senest 2 uger efter, at afgørelsen er meddelt dig, skriftligt** klage til skolens forstander. Forstanderen træffer den endelige afgørelse på baggrund af din klage, lærerens svar og uddannelseschefens indberetning.Klager over standpunktskarakterer kan i henhold til Grundfagsbekendtgørelsen ikke indbringes for Undervisningsministeriet. |
| Klager over eksamenskarakterer - EUDDu kan indgive klage til skolen vedrørende forhold ved eksamen inden 2 uger efter, at karakteren på sædvanlig måde er meddelt dig. Klagen skal være skriftlig og begrundet. Det skal fremgå om klagen vedrører:* Eksamensforløbet
* Eksaminationsgrundlaget, herunder de stillede spørgsmåls eller opgavers forhold til uddannelsens mål
* Bedømmelsen

Skolen forelægger straks klagen for eksaminator og censor med anmodning om en udtalelse. Disse udtalelser, som normalt skal forelægge inden for højst 2 uger (afhængig af ferieperioden), får klageren lejlighed til at kommentere inden for en frist på en uge. Skolen træffer herefter en afgørelse, som straks skriftligt meddeles klageren og evt. andre berørte elever samt eksaminator og censor. Afgørelsen kan være:* Der skal foretages ny bedømmelse (ombedømmelse\*)
* Eleven bliver tilbudt en ny prøve (omprøve)
* Klagen afvises

**\**En ombedømmelse, kan resultere i en fastholdelse, en højere, eller en lavere karakter.***Hvis du er utilfreds med skolens afgørelse, kan du klage over retlige spørgsmål i forbindelse med skolens afgørelse, hvis du mener, at skolen ikke har fulgt de regler og love, der gælder for området. Du kan ikke klage over selve afgørelsen eller de skøn den bygger på, hvis afgørelsen følger reglerne på området. Klagen skal indbringes inden to uger efter, at du har fået meddelelse om skolens afgørelse. Klagen indgives skriftligt til skolen. Institutionen videresender klagen til styrelsen med sin egen udtalelse, som du forinden skal have haft mulighed for at kommentere inden for en uges frist. Såfremt klagen vedrører eksaminationsgrundlaget og opgaven er stillet af Undervisningsministeriet, sender skolen klager over eksaminationsgrundlaget til ministeriet. |

**Karakterer**

Nedenstående karakterskala anvendes.

|  |  |  |
| --- | --- | --- |
| **Karakter** | **Betegnelse** | **Beskrivelse** |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller kun få uvæsentlige mangler |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

## Relationer mellem karakterskalaen og ECTS-skalaen

Karakteren 12 svarer til A på ECTS-skalaen

Karakteren 10 svarer til B på ECTS-skalaen

Karakteren 7 svarer til C på ECTS-skalaen

Karakteren 4 svarer til D på ECTS-skalaen

Karakteren 02 svarer til E på ECTS-skalaen

Karakteren 00 svarer til Fx på ECTS-skalaen

Karakteren -3 svarer til F på ECTS-skalaen

**Eksamens- og interne prøver EUD**

Se datoer på din personlige eksamensplan

**Antal prøver:**

Skolen afholder prøver i de grundfag, som du jf. den personlige uddannelsesplan har gennemført og skal afslutte, og som bliver udtrukket til eksamen i henhold til Undervisningsministeriets udsendte prioriteringslister.

Du skal deltage i nedennævnte antal prøver i grundfag (inkl. grundfag valgt som valgfag).

|  |  |
| --- | --- |
|  | **Antal eksaminer** |
| Grundforløb 1 | 1 grundfagsprøve |
| Grundforløb 2 | Det uddannelsesspecifikke fag og 1 grundfagsprøve |

Skolen afgør ved lodtrækning hvilke fag, der afsluttes med prøve. Eksamen er individuel.

**Bedømmelse eksamen:**

Det uddannelsesspec. fag: Lærer / ekstern censor

Caseeksamen mdt. prøve: Lærer / ekstern censor

**Information**

Studie- og erhvervsvejledningen informerer EUD eleverne om ovenstående inden sidste skoledag, ligesom det er vigtigt, at du selv læser hæftet grundigt igennem.

**Eksaminationstid for EUD**

**Det uddannelsesspecifikke fag**

|  |  |
| --- | --- |
| **Mundtlig** | **Eksaminationstid** |
| Uddannelsesspec. fag | 30 min. pr. elev. |

**Caseeksamen - grundfag**

|  |  |
| --- | --- |
| **Mundtlig**  | **Eksaminationstid** |
| Dansk  | 30 min. |
| Afsætning | 30 min.  |
| Virksomhedsøkonomi | 30 min. |
| Engelsk  | 30 min.  |
| Informationsteknologi  | 30 min.  |
| Valgfag | 30 min. |

Afhængig af uddannelsesvalg til hovedforløbet er der forskellige krav til beståelse af grundforløbet. Se nedenstående skema

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Adgangskrav til undervisning i hovedforløbet** | Dansk | Virksomhedsøkonomi | Engelsk | 2. fremmedsprog | Erhvervsinformatik | Afsætning | Samfundsfag | Matematik | Organisation | Finansiering | Erhvervsret | Kulturforståelse | Innovation | Psykologi | Uddannelsesspec. fag |
| Detailhandelsuddannelse med specialer | CG2 | CG2 | CG2 |  | CG2 | CG2 |  |  |  |  |  |  |  |  | Bem. A2 |
| Handelsuddannelse med specialer | CG2 | CG2 | CG2 |  | CG2 | CG2 |  |  |  |  |  |  |  |  | Bem. A2 |
| Eventkoordinator | CG2 | CG2 | CG2 |  | CG2 | CG2 |  |  |  |  |  |  |  |  | Bem. A2 |

2 Skal bestås med karakteren 02

G2 Skal opnå et gennemsnit på karakteren 02 i de markerede fag

\* En af de stjernemarkerede på samme niveau fx matematik B eller virksomhedsøkonomi B

Bem. A2 Grundforløbets 2. del afsluttes med en grundforløbsprøve. Prøven skal være bestået for at kunne fortsætte i et hovedforløb

Bem. B EUX – ikke særskilte bestå-krav, men et gennemsnit i lighed med reglerne for de andre gymnasiale uddannelser